stanford-oval/wikipedia huggingface dataset:
Olé Olé – The Party
Kappaleet

Olé Olé – 3.02
The Sun Will Shine On You – 3.37
The Last Vampire – 3.32
Everybody (Summer Sunshine Mix) – 3.49
Let The Games Begin – 2.55
Chihuahua – 2.58
Let The Music Take Control – 4.39
It's My Life – 3.49
Pura pasión – 4.23
There Is A Party – 3.51
Together – 3.39
Vampires Are Alive (EAPM Remix) – 4.07
Party-Hitmix – 5.44
Allez allez – 2.59
Aiheesta muualla

Olé Olé discogs.com -sivustolla
Papinsaari (täsmennyssivu)

Papinsaari tarkoittaa seuraavia asioita:
Papinsaari, Turun kaupunginosa
Papinsaari, taajama ja kunta Karjalan tasavallassa
Papinsaari, hautausmaa Kuhmoisissa
Papinsaari, Päijänteen kansallispuistoon kuuluva saari Padasjoella
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Papinsaari”, voi hakea sivunnimihaulla, laajalla sivunnimihaulla tai tekstihaulla.
Ossian Lundén

Evert Ossian Lundén (17. syyskuuta 1866 Vaasa – 23. huhtikuuta 1937 Helsinki) oli suomalainen kauppapuutarhuri, puutarhakoulunjohtaja, toimittaja ja Suomen Kauppapuutarhurien liiton toiminnanjohtaja.
Ossian Lundénin isä seppä Gustaf Lundén (k. 1893) omisti Villa Gustafsro-nimisen asuintalon ja maatilan Vaasassa. Lundén aloitti puutarha-alan opiskelun 1884 M. G. Steniuksen liikkeessä Helsingissä. Hän oli sitten työssä Rosenbergin linnan puutarhassa Kööpenhaminassa ja hän suoritti 1892 puutarhakandidaattitutkinnon tanskalaisessa Landbohöjskole-korkeakoulussa. Suomeen palattuaan Lundén oli vielä vuoden ajan M. G. Steniuksen palveluksessa ennenkuin hän perusti vuonna 1893 Vaasaan oman kauppapuutarhansa. Vuonna 1899 Lundénin liikkeeseen yhdistettiin suomen- ja ruotsinkielinen puutarhakoulu ja Lundén oli tämän koulun johtajana vuoteen 1904 saakka. Lundén opiskeli uudelleen 1905 Tanskassa ja sieltä palattuaan hän oli vuosina 1905–19O9 Pohjanmaan Maanviljelysseuran palveluksessa ja suunnitteli ja rakensi tällöin puutarhoja Etelä-Pohjanmaalle. Lundén oli sitten 1909–1910 puutarhaopettajana Högvallan talouskoulussa Karjaalla ja 1911–1916 Graningenin huvilassa Kirkkonummen Luoman kylässä toimineen oman puutarhakoulunsa johtajana. Lundén osti vuonna 1916 huvilan Haagan kauppalasta ja asui siellä kuolemaansa saakka.
Lundén oli Suomen ensimmäisen puutarhalehden Trädgärdsvännenin toimittajana 1898–1905 ja vuodesta 1907 hän oli Trädgårdsodlaren-aikakauslehden toimittajana. Lundén julkaisi puutarha-alan ammattikirjallisuutta ja piti esitelmiä. Hän oli vuodesta 1912 ruotsinkielisen Nylands svenska trädgårdssällskapetin sihteerinä ja hän toimi myös Suomen Kauppapuutarhurien Liiton ja Suomen Kukkainvälitysyhdistyksen sihteerinä.
Aiheesta muualla

Lundénin elämäkerta Kansallisbiografiassa
Olé

| ”Olé” Adelén |
| --- | --- | --- |

Singlen tiedot
 Albumilta: One Love, One Rhythm – The 2014 FIFA World Cup Official Album
 Julkaistu: 12. toukokuuta 2014
 Tekijä(t): Andreas Romdhane, Josef Larossi, Ina Wroldsen
 Tuottaja(t): Quiz & Larossi
 Tyylilaji: Pop
 Kesto: 03.19
 Levy-yhtiö: Sony Music Entertainment Norway
Adelénin muut singlet
| ”Always On My Mind” 2014 | ”Olé” 2014 | ”Spell On Me” 2015 |
Olé on norjalaisartisti Adelénin kappale. Sen julkaisi Sony Music Entertainment Norway artistin neljäntenä singlenä 12. toukokuuta 2014. Kappaleesta julkaistiin singlen kanssa samaan aikaan "Stadium Anthem Mix" -versio, jota käytetään FIFA World Cup 2014-kilpailussa. Sekä kappaletta että kilpailua varten tehtiin myös 24. toukokuuta julkaistu musiikkivideo, joka on yksi kaikkien aikojen kalleimmista norjalaislaulajien musiikkivideoista kokonaiskustannuksien ollessa 800 000 Norjan kruunua. Kappale sisältää samplen Steamin vuoden 1969 menestyskappaleesta "Na Na Hey Hey Kiss Him Goodbye". Samaa samplea on käyttänyt myös yhdysvaltalaisartisti Kristinia DeBarge hänen vuoden 2009 debyyttisinglellään "Goodbye".
Kappale on myös nauhoitettu singlen julkaisupäivänä julkaistulle "One Love, One Rhythm – The 2014 FIFA World Cup Official Album" -albumille. Kappale on päässyt listoille Norjassa ja Yhdysvalloissa.
Kappalelista

Digitaalinen lataus
"Olé (Stadium Anthem Mix)" - 3:19
Listasijoitukset

| Listat (2014) | Paras sijoitus |
| --- | --- |
Norja (VG-lista): 3
Puola (Dance Top 50): 50
Oxelösundin satama

Oxelösundin sataman sijainti
Oxelösundin satama (ruots. Oxelösunds hamn) on Ruotsissa Itämeren rannalla Oxelösundin kunnassa sijaitseva satama. Veden syvyys on 16,5 metriä ja se on yksi Itämeren syvimmistä satamista.
Öxelösundin satama-alue ilmakuvassa (2009)
Näkymä satamasta
Rahtimääriensä perusteella satama kuuluu Ruotsin kymmenen suurimman sataman joukkoon. Esimerkiksi vuonna 2010 sataman kautta kulki 7,3 miljoonaa tonnia ja vuonna 2011 yhteensä 5,7 miljoonaa tonnia rahtia.
Aiheesta muualla

Wikimedia Commonsissa on kuvia tai muita tiedostoja aiheesta .
Länsstyrelsen Södermanlands län: Riksintresset Oxelösunds hamn -raportti (ruotsiksi)
Sataman kotisivut (ruotsiksi)
Paris Basket Racing

| Paris Basket Racing |
| --- | --- |

Perustettu:  1922
Historia:  1922–1989 RC France 1989–1992 Racing Paris Basket 1992–2000 PSG Racing Basket 2000–2007 Paris Basket Racing
Areena:  Stade Pierre-de-Coubertin kapasiteetti 4 016
Kotipaikka:  Pariisi, Ranska
Värit:           
Mestaruudet:  (1) Ranskan mestaruus
Paris Basket Racing on pariisilainen entinen koripalloseura.
Historia

Seura perustettiin vuonna 1922. Se käytti nimeä RC France aina vuoteen 1989, jolloin se vaihtoi nimekseen Racing Paris Basketin. Kolmen vuoden jälkeen nimeksi otettiin aina seuran historian loppuun saakka käytetty Paris Basket Racing. Joukkue voitti ainoan Ranskan mestaruutensa vuonna 1997, jolloin se voitti finaaleissa ASVEL Lyon-Villeurbannen. Vielä vuonna 2000 Paris Basket Racing oli Ranskan Cupin finaalissa.
Seura fuusioitui yhdessä Levallois Sporting Club Basketin kanssa vuonna 2007, jolloin syntyi Paris-Levallois Basket.
Aiheesta muualla

Paris Levallois (ranskaksi)
LNB (ranskaksi)
Oxbridge

Oxbridge on kontaminaatio sanoista Oxford ja Cambridge. Nimityksellä viitataan yhteisesti Oxfordin ja Cambridgen yliopistoihin, jotka eroavat monin tavoin muista Britannian eliittiyliopistoista.
Termin alkuperä

Vaikka molemmat yliopistot on perustettu yli kahdeksansataa vuotta sitten, Oxbridge on terminä suhteellisen tuore. William Makepeace Thackerayn vuonna 1849 julkaistussa romaanissa Pendemis päähenkilö ilmoittautuu Oxbridgessä kuvitteelliseen Boniface Collegeen. Oxford English Dictionaryn mukaan tämä on termin ensimmäinen tiedossa oleva esiintyminen. Virginia Woolf käytti sitä – Thackerayhin viitaten – vuonna 1929 esseessään Oma huone (A Room of One’s Own).
Käännös suomeksi
Omar Epps

| Omar Epps |
| --- | --- |
 Omar Epps vuonna 2009.
Henkilötiedot
Syntynyt: 20. heinäkuuta 1973 (ikä 51) Brooklyn, New York, Yhdysvallat
Ammatti:  näyttelijä
Aiheesta muualla
IMDb 
Elonet
Omar Hashim Epps (s. 20. heinäkuuta 1973 Brooklyn, New York) on yhdysvaltalainen näyttelijä, joka tunnetaan parhaiten roolistaan House-televisiosarjan neurologi Eric Foremanina.
Epps on ollut naimisissa Keisha Spiveyn kanssa vuodesta 2004, ja heillä on kaksi lasta.[lähde? ]
Filmografia

| Vuosi | Nimi | Rooli |
| --- | --- | --- |
| 1992 | Juice | Quincy ”Q” Powell |
| 1993 | Päivänkoitto | Hunter |
| 1993 | Murhan jälkeen | Member, Last Poets |
| 1993 | The Program | Darnell Jefferson |
| 1994 | Major League II | Willie Mays Hayes |
| 1995 | Higher Learning | Malik Williams |
| 1996 | Deadly Voyage | Kingsley Ofusu |
| 1996 | Kulman kundit eivät ole uhka yhteiskunnalle kuumana kesäpäivänä South Centralissa | Malik |
| 1996–1997 | Teho-osasto | Dr. Dennis Gant |
| 1997 | First Time Felon | Greg Yance |
| 1997 | Scream 2 | Phil Stevens |
| 1998 | Blossoms and Veils | Thee |
| 1999 | Käärmeen pesässä | Jeff Cole / J. Reid |
| 1999 | The Wood – kulman kollit | Mike |
| 1999 | Teinikytät | Linc Hayes |
| 1999 | Breakfast of Champions | Wayne Hoobler |
| 2000 | Brother | Denny |
| 2000 | Love & Basketball – rakkaudessa ja koripallossa | Quincy McCall |
| 2000 | Dracula 2000 | Marcus |
| 2001 | Parfyymi | J.B. |
| 2002 | Big Trouble | Seitz |
| 2002 | Tuomio | Carl Upchurch |
| 2004–2012 | House | Dr. Eric Foreman |
| 2004 | Kunniataistelu | Luther Shaw |
| 2004 | Alfie | Marlon |
Aiheesta muualla

Kuvia tai muita tiedostoja aiheesta Omar Epps Wikimedia Commonsissa
Omar Epps Internet Movie Databasessa. (englanniksi)
Omar Epps Elonetissä.
Oxelösundin piiri

| Oxelösundin piiri |
| --- | --- |
 fiOxelösundin piiri 
 58°40′19″N, 17°06′07″E 
Valtio:   Ruotsi
Maakunta:  Södermanland
Lääni:  Södermanlandin lääni
Kunta:  Oxelösundin kunta
Piirikoodi:  212001
Väestö
Väkiluku (2022):  12 064 
Oxelösundin piiri (ruots. Oxelösunds distrikt) sijaitsee Oxelösundin kunnassa Ruotsissa. Piiri kattaa koko kunnan ja sen väkiluku on 12 064  (31. joulukuuta 2022).
Aiheesta muualla

SCB Regina Web Map (Näyttää piirin rajat karttapalvelussa) Statistiska centralbyrån. (ruotsiksi)
Oxelösundin kunnan piirit
Papinsaari

| Papinsaari> Prästholm |
| --- | --- |
 Papinsalmentietä Kaistarniemen suunnasta.
 Kaupungin kartta, jossa Papinsaari korostettuna.  Turun kaupunginosat
Kaupunki:  Turku
Suuralue:  Hirvensalo-Kakskerta
Väkiluku:  noin 400
Papinsaari (ruots. Prästholm) on Turun kaupunginosa, joka sijaitsee Hirvensalon  kaakkoisreunalla Kaistarniemen kärjessä Friskalan itäpuolella.
Papinsaari oli aiemmin saari, mutta nykyisin sen yhdistää Kaistarniemeen kapea kannas. Jyrkkämaastoisen ja kallioisen Papinsaaren korkein kohta on noin 40 metriä merenpinnasta.
1900-luvun loppuun asti Papinsaaressa oli parikymmentä omakotitaloa ja noin 80 eritasoista kesämökkiä. Lautarakenteisista mökeistä valtaosa on purettu. Kaavan valmistuttua 1998 on Papinsaaresta noin vuodesta 2000 alkaen alettu kehittää yksilöllistä ja korkealaatuista asuinaluetta arkkitehtien suunnittelemine pien- ja rivitaloineen. Monista asunnoista on merinäköala, ja monet rakennukset sijaitsevat poikkeuksellisen lähellä rantaa. Toisaalta alueen kaavoitusta on kritisoitu liian pienistä tonteista johtuvasta rakennusten lähekkäisyydestä sekä värien ja muotojen kirjavuudesta.
Vuonna 2004 Papinsaaren väkiluku oli 158, vuonna 2010 asukkaita oli 341 ja vuonna 2015 kaikkiaan 378. Kolmannes alueen asukkaista oli vuonna 2004 alle 15-vuotiaita ja vain 4 prosenttia yli 65-vuotiaita. Vuonna 2009 Papinsaari oli Turun hyvätuloisin pienalue, seuraavina naapurialueet Friskala ja Kaistarniemi.
Papinsaaren länsipuolella on linnustostaan tunnettu Friskalanlahti ja itäpuolella Pitkäsalmi, jonka vastarannalla sijaitsevat Uittamo ja Katariinanlaakso.
PFK Lokomotiv Plovdiv

| PFK Lokomotiv Plovdiv |
| --- | --- |

Koko nimi:  Profesionalei Futbolei Klub Lokomotiv Plovdiv
Perustettu:  1926
Kaupunki:  Plovdiv
Kenttä:  Stadion Lokomotiv
– kapasiteetti:  13 800
Sarja:  Efbet liga
Omistaja:   Hristo Krusharski
Puheenjohtaja:   Hristo Bonev
Päävalmentaja:   Aleksandar Tunchev
Infobox OKNimi-testi OK: 
Profesionalei Futbolei Klub Lokomotiv Plovdiv on jalkapalloseura Plovdivin kaupungista. Kaudella 2021–2022 seura pelaa Bulgarian korkeimmalla sarjatasolla Efbet liga:ssa. Seura on voittanut kaudella 2003–2004 Bulgarian mestaruuden.
Outi Sillanpää

Outi Maria Sillanpää (s. 2. helmikuuta 1976 Noormarkku) on suomalainen kävelijä, joka edustaa seuratasolla Turun Weikkoja.
Sillanpää voitti ensimmäiset SM-mitalinsa 1997, jolloin hän käveli Kalevan kisoissa toiseksi 10 kilometrillä ajalla 48.57 sekä voitti 20 kilometrin kävelyssä SM-hopeaa ajalla 1.47.47. Seuraavana vuonna hän voitti sisäratojen SM-kisoissa 3 000 metrin ratakävelyssä SM-hopeaa ja Oulun Kalevan kisoissa 10 kilometrillä SM-kultaa. Saman vuoden 20 kilometrin SM-kisoissa hän oli toinen ajalla 1.46.14. Vuonna 1999 Sillanpää voitti sisäratojen SM-kisoissa hopeaa 3 000 metrin ratakävelyssä ajalla 13.57,29. Hän voitti samana vuonna Suomen-mestaruudet sekä Kalevan kisojen 10 kilometrillä ajalla 48.47 että 20 kilometrillä ajalla 1.38.53. Seuraavana vuonna hän uusi sekä sisäratojen SM-hopeansa että 20 kilometrin SM-kultansa ja oli toinen Kalevan kisojen 10 kilometrillä.
Sillanpää sijoittui vuonna 2001 sekä sisäratojen SM-kisojen 3 000 metrillä että Kalevan kisojen 10 kilometrillä toiseksi. Saman vuoden 20 kilometrin SM-kisoissa hän voitti ajalla 1.38.37. Seuraavana vuonna hän voitti SM-kultaa sisäratojen SM-kisojen 3 000 metrillä, Kalevan kisojen 10 kilometrillä ajalla 48.10 ja 20 kilometrillä. Vuonna 2003 hän voitti SM-kultaa sekä sisäratojen 3 000 metrillä, Kalevan kisojen 10 kilometrillä että 20 kilometrillä. 2004 hän oli mestari Vaasan Kalevan kisojen 10 kilometrillä sekä 20 kilometrillä. Sillanpää voitti vuonna 2005 jälleen kolme Suomen-mestaruutta: sisäratojen 3 000 metrillä ajalla 13.13,92, 20 kilometrillä ajalla 1.37.34 sekä Porin Kalevan kisojen 10 kilometrillä . Hänet valittiin Suomen joukkueeseen Helsingin MM-kisoihin, joissa hän sijoittui 20 kilometrillä kolmanneksikymmenenneksiviidenneksi.
Sillanpää oli 2006 sisäratojen SM-kisoissa mestari ja 20 kilometrin SM-kisoissa toinen. Hän voitti SM-hopeaa samana vuonna myös Jyväskylän Kalevan kisoissa 10 kilometrillä. 2007 hän voitti sisäratojen SM-kultaa 3 000 metrin kävelyssä.
Ennätykset

1 500 metrin juoksu: 5.03,97 (1996)
Seiväshyppy: 210 (1994)
3 000 metrin ratakävely: 13.30,99 (2002)
5 000 metrin ratakävely: 23.06,30 (2002)
5 kilometrin kävely: 22.58 (1999)
10 000 metrin ratakävely: 49.52,78 (1997)
10 kilometrin kävely: 47.39 (2000)
20 kilometrin kävely: 1.37.34 (2005)
Osmo Orkomies

Osmo Orkomies vuonna 1982.
Osmo Lennart Orkomies (vuoteen 1936 Wallenius; 8. lokakuuta 1912 Juankoski – 12. toukokuuta 1996) oli suomalainen diplomaatti ja suurlähettiläs.
Orkomies kirjoitti ylioppilaaksi 1930, valmistui filosofian kandidaatiksi 1933 ja maisteriksi 1936 sekä suoritti ylemmän oikeustutkinnon 1947 ja lainopin kandidaatin tutkinnon 1959. Hän työskenteli vuosina 1939–1940 valtioneuvoston tiedotuskeskuksen ja vuosina 1941–1943 Valtion tiedoituslaitoksen palveluksessa. Ulkoministeriön palvelukseen Orkomies tuli vuonna 1943, aluksi Suomen Tukholman-lähetystön sanomalehtiavustajaksi. Hän oli ulkoministeriössä jaostosihteerinä vuosina 1946–1949 sekä jaostopäällikkönä 1949–1950 ja 1955–1957, konsulina Länsi-Saksassa 1950–1952, lähetystösihteerinä Lontoossa 1952–1955, ministeriön apulaisosastopäällikkönä 1957–1958 sekä poliittisen osaston päällikkönä 1959 ja 1966–1967. Hän oli myös eduskunnan ulkoasiainvaliokunnan sihteerinä 1956–1959. Orkomies oli suurlähettiläänä Bernissä 1959–1962, Kairossa 1962–1966, Varsovassa 1967–1972 ja Algerissa 1975–1979 sekä Suomen edustustojen tarkastajana 1972–1975. Hän sai lähetystöneuvoksen arvonimen 1953 sekä erikoislähettilään ja täysivaltaisen ministerin arvonimen 1966. Orkomies toimi Paasikivi-seurassa.
Outi Tanhuanpää

Outi Tanhuanpää on Miss Suomi vuodelta 1987. Hän edusti Suomea Miss Universum -kilpailussa Singaporessa toukokuussa 1987.
Missivuoden jälkeen Tampereelta kotoisin ollut Tanhuanpää siirtyi PR-alalle, teki juontajan töitä ja kaavaili myös politiikkaan lähtemistä Kokoomuksen kannattajana.
Tanhuanpää juonsi vuonna 1989 televisioidun Miss Skandinavia -kilpailun yhdessä näyttelijä Tom Wentzelin kanssa. Keväällä 1991 hän veti Yle TV1 -kanavalla yhdessä teologi Miikka Ruokasen kanssa elämänkatsomuksellisia ja eettisiä kysymyksiä käsittelevää keskusteluohjelmaa Pöytäpuheita, jota lähetettiin kymmenen jaksoa.
Tanhuanpää on asunut suomalaisen aviomiehensä Arin kanssa pitkään Australiassa ja vetäytynyt julkisuudesta. Perheeseen kuuluu myös tytär.
Aiheesta muualla

Outi Tanhuanpää Internet Movie Databasessa. (englanniksi)
Patricia Blair

Patricia Blair
Patricia Blair (15. tammikuuta 1933 Fort Worth, Texas – 9. syyskuuta 2013 North Wildwood, New Jersey) oli yhdysvaltalainen näyttelijä, joka tunnettiin 1950–1960-lukujen työstään televisiossa. Hän esiintyi Lou Malloryn roolissa lännensarjassa The Rifleman, jossa hänet nähtiin kaikkiaan 22 jaksossa. Lisäksi hän esiintyi muun muassa Rebecca Boonen roolissa kaikissa Daniel Boonen kuudessa tuotantokaudessa. Hänen elokuvarooleihinsa lukeutui osa Valaistussa ratsumiehessä (1979).
Blair meni vuonna 1965 naimisiin Martin Colbertin kanssa.
Aiheesta muualla

Kuvia tai muita tiedostoja aiheesta Patricia Blair Wikimedia Commonsissa
Patricia Blair Internet Movie Databasessa. (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Patricia Blair
Käännös suomeksi
One Song

| ”One Song” Envy |
| --- | --- | --- |

Singlen tiedot
 Albumilta: The Magic Soup and the Bittersweet Faces
 Äänitetty : 2011
 Julkaistu: 10. kesäkuuta 2011
 Tyylilaji: Hip hop, rap rock
 Kesto: 03.57
 Levy-yhtiö: 5 Star Entertainment, Universal Music Group
Envyn muut singlet
|   | ”One Song” 2011 | ”Am I Wrong” 2013 |
One Song on norjalaisen hip hop-duo Envyn kappale. Se julkaistiin heidän The Magic Soup and the Bittersweet Faces-debyyttialbumin ensimmäisenä ja ainoana singlenä. Kappale julkaistiin digitaalisesti ladattavana versiona 10. kesäkuuta 2011. Se pääsi Norjan singlelistan 19. sijalle. Kappaleelle on tehty myös neljän minuutin ja kolmenkymmenen sekunnin pituinen video, joka julkaistiin videopalvelu YouTubessa 2. elokuuta 2011.
Kappalelista

Digitaalinen lataus
1. "One Song" - 3:57
Listasijoitukset

| Lista | Sijoitus |
| --- | --- |
Norja (VG-lista): 19 
Käännös suomeksi
Outi Siimes

Outi Inkeri Siimes (s. 19. kesäkuuta 1971 Lahti) oli suomalainen Kokoomuksen kansanedustaja vaalikaudella 1995–1999, alkaen 31. toukokuuta 1996. Hän tuli eduskuntaan varasijalta edesmenneen Väinö Saarion tilalle Hämeen läänin eteläisestä vaalipiiristä.
Siimes suoritti varusmiespalvelun ja yleni vänrikiksi, mikä toi hänelle runsaasti huomiota mediassa. Hän pyrki myös kadettikouluun, mutta syyksi hylkäämiselle ilmoitettiin se, että hänellä oli ylinopeussakkoja. Siimes oli myös Lahden kaupunginvaltuuston jäsen 1993–1999. Hän ehdotti kansanedustajana ollessaan siviilipalveluksen pidentämistä 450 vuorokauden mittaiseksi.
Siimes ei enää noussut kansanedustajaksi seuraavissa vaaleissa. Tämän jälkeen hän siirtyi opiskelijaksi ja valmistui Helsingin yliopistosta oikeustieteen kandidaatiksi vuonna 2001. Hänen opiskelunsa kestivät vuoden ja yhdeksän kuukautta, mikä on yksi nopeimmista valmistumisajoista tiedekunnassa. Valmistumisensa jälkeen hän on työskennellyt vero- ja arvonlisäveroasioihin erikoistuneena asianajajana Asianajotoimisto Hannes Snellmanissa.
Vuonna 2003 hänet ylennettiin luutnantiksi ja vuonna 2010 yliluutnantiksi.
Urheilu-ura

Siimes harrastaa pitkänmatkanjuoksua. 1.–2. joulukuuta 2007 hän juoksi ensimmäisenä suomalaisnaisena vuorokaudessa yli 200 kilometriä. Hänen tuloksensa Endurance 24h -kisassa Espoon Areenalla oli 201,350 kilometriä. Toukokuussa 2008 hän paransi kuuden tunnin ratajuoksun Suomen ennätystään tulokseen 64,350 km mutta menetti viikkoa myöhemmin ennätyksen Susanna Raitamäelle, joka juoksi yli yhdeksän kilometriä paremman tuloksen. Kesäkuussa 2008 Siimes voitti Suomi-juoksun ajalla 9.41.32, joka on 100 kilometrin juoksussa suomalaisnaisten kaikkien aikojen tilaston kolmanneksi paras aika. Tammi-helmikuun vaihteessa 2009 Espoossa hän paransi vuorokauden juoksun Suomen ennätystään tulokseen 207,210 km. Toukokuussa 2009 Siimes sijoittui vuorokauden juoksun MM-kilpailuissa 11:nneksi ja samalla kertaa kilpaillussa EM-kisassa seitsemänneksi ulkoratojen Suomen ennätyksellä 205,671 km.
Lokakuussa 2009 Siimes voitti Tampereella juostun Wihan Kilometrit 100 km -kilpailun naisten sarjan parantaen 100 km ennätystään lukemiin 9.32.41.
Tammikuun lopulla 2010 Siimes paransi kolmannen kerran naisten 24 h Suomen ennätystä, taas Espoossa järjestetyssä Endurance 24h -kilpailussa. Tulos 210,567 km riitti kilpailussa kakkossijaan naisten sisäratojen ME:n 241,426 km juosseen japanilaisen Sumie Inagakin takana. Inagaki voitti kilpailussa myös kaikki miespuoliset juoksijat. Toukokuussa 2010 hän paransi Suomen ennätystä juostuaan yhteisissä vuorokaudenjuoksun MM- ja EM-kilpailuissa 213,699 kilometriä. MM-kilpailussa hän sijoittui 11:nneksi ja EM-kilpailussa seitsemänneksi.
Otto Heinonen

| Otto Heinonen |
| --- | --- |
 Otto Heinonen nuorten talviolympialaisissa 2020.
Henkilötiedot
Syntynyt: 10. tammikuuta 2004 (ikä 20) Tampere, Suomi
Kansalaisuus:   Suomi
Jääkiekkoilija
Pelipaikka:  puolustaja
Maila:  vasen
Pituus:  182 cm
Paino:  86 kg
Seura
Seura:  Lukko
Sarja:  SM-liiga
Pelinumero:  5
Pelaajaura
Pääsarjaura:  2022–
Aik. seurat:  KOOVEE (Mestis) Ilves (SML)
Otto Heinonen (s. 10. tammikuuta 2004 Tampere) on suomalainen jääkiekkopuolustaja, joka edustaa SM-liigajoukkue Rauman Lukkoa.
Ura > Seuraura

Heinonen syntyi Tampereella, mutta hän vietti lapsuutensa Kangasalla. Hän aloitti jääkiekkoilun Kisa-Eaglesissa omien sanojensa mukaan 3–4-vuotiaana. Heinonen siirtyi yläasteikäisenä Tampereen Ilveksen hänelle Kangasalta tutun valmentajan perässä. Toukokuussa 2021 Heinonen teki Ilveksen kanssa kolmivuotisen SM-liigasopimuksen. Hän pelasi kauden 2021–2022 suurimmaksi osaksi seuran U20-joukkueessa. Heinonen ei tehnyt vielä liigadebyyttiään, mutta hän debytoi kuitenkin miesten peleissä pelattuaan lainalla Mestis-joukkue Kooveessa kymmenen runkosarjaottelua ilman tehopisteitä.
Kaudeksi 2022–2023 Heinonen nimettiin Ilveksen U20-joukkueen kapteeniksi. Hän pelasi ensimmäisen ja kauden ainoaksi jääneen SM-liigaottelunsa 19. marraskuuta 2022 Vaasan Sportia vastaan. Heinonen merkittiin Ilveksen seitsemänneksi puolustajaksi. Hän sai ottelussa jääaikaa 2.47 minuuttia. Heinonen pelasi valtaosan kaudestaan myös lainalla Kooveen Mestis-joukkueessa, jossa hän pelasi kauden loppuun tehden 17 runkosarjaottelussa tehot 1+1=2 ja kahdeksassa playoff-ottelussa yhden syöttöpisteen. Kauden 2023–2024 Heinonen pelasi suurimmaksi osaksi Kooveessa. Hän pelasi osan kaudestaan myös Ilveksen U20-joukkueessa. Heinonen ei kuitenkaan pelannut otteluakaan SM-liigassa, mutta hän pelasi yhden Mestarien liigan ottelun.
Kaudeksi 2024–2025 Heinonen siirtyi vuoden mittaisella sopimuksella Rauman Lukkoon.
Ura > Maajoukkueura

| Mitalit> Maa:  Suomi.Miesten jääkiekko.Alle 18-v. MM-kilpailut  | Mitalit> Maa:  Suomi.Miesten jääkiekko.Alle 18-v. MM-kilpailut  | Mitalit> Maa:  Suomi.Miesten jääkiekko.Alle 18-v. MM-kilpailut  | Maa:  Suomi> Miesten jääkiekko. |
| --- | --- | --- | --- |
|  Pronssia | Saksa 2022 | jääkiekko |  |
Heinonen pelasi alle 18-vuotiaiden MM-kilpailuissa vuonna 2022, jolloin hän voitti pronssia. Heinonen pelasi myös alle 18-vuotiaiden Hlinka Gretzky Cupissa vuonna 2021. Hän edusti alle 18-vuotiaiden maajoukkuetta myös Euroopan nuorten olympiafestivaaleilla vuonna 2021, jolloin Heinonen voitti kultaa.
Heinonen edusti myös alle 16-vuotiaiden maajoukkuetta Sveitsin Lausannessa järjestetyissä nuorten olympiakisoissa vuonna 2020. Yhteensä hän on pelannut 16 nuorten ja 27 poikien maaottelua.
Pelityyli

Heinonen on kuvaillut olevansa kokonaisvaltainen puolustaja, joka pystyy auttamaan joukkuetta molemmissa päädyissä kenttää tukemalla hyökkäyspeliä ja hoitamalla huolellisesti oman päädyn. Heinosen mukaan hänen luistelunsa on koko ajan parantunut kovan työn ja yksilöllisen luisteluvalmennuksen kautta. Heinosen mukaan hänellä on eniten kehitettävää nopeudessa ja pelinopeudessa. Heinosen mukaan hänellä on hyvät liukuominaisuudet, mutta hänen tulee kuitenkin parantaa lähtönopeuttaan. Heinosen mukaan hänen tulee myös kiekollisena pitää jatkossa saada tehtyä ratkaisut nopeammin vaatimustason lisääntyessä.
Heinonen on kertonut seuranneensa erityisesti Erik Karlssonin ja Miro Heiskasen pelaamista.